Diari Oficial de la Generalitat Valenciana


Sumari del DOGV 4962, del 09-03-2005 (2005/2384)

Informació pública del projecte d'urbanització de l'entorn del carrer Major, a la partida rural del Verdegás.
-------------------------------------------------------------------------------------------------------------

### Dades del document

Número de DOGV
:   4962

Data del DOGV
:   09-03-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/2384


Organisme emissor
:   Ajuntament d'Alacant

Tipus de document
:   Anunci

Informació pública del projecte d'urbanització de l'entorn del carrer Major, a la partida rural del Verdegás. [2005/M2384]
  
La Junta de Govern Local, en sessió celebrada el dia 31 de gener de 2005, va adoptar d'entre altres, el següent acord:
  
«10. Projecte d'urbanització de l'entorn del carrer Major, a la partida rural del Verdegás: aprovació.
  
Es dóna compte de l'expedient tramitat en relació amb l'epígraf precedent, els antecedents i raonaments del qual figuren, resumits, a continuació.
  
Per encàrrec de l'Ajuntament d'Alacant, s'ha redactat el projecte d'urbanització de l'entorn del carrer Major, a la partida rural del Verdegás pertanyent al terme municipal d'Alacant, que té per objecte dissenyar, ordenar, definir i implantar les obres d'urbanització del dit entorn, amb el fi de millorar la seua imatge urbana, mantenint el seu caràcter residencial i ambient rural.
  
La distribució de les obres d'urbanització comprén els següents carrers:
  
- Carrer Major.
  
- Carrer de Ferraura.
  
- Plaça de l'Ermita de la Santíssima Trinitat.
  
- Carrer de Teula.
  
 La documentació integrant del projecte és la següent:
  
1. Memòia descriptiva i els següents annexos: càlcul elèctric, justificació de preus, pla d'obra, estudi de seguretat i salut, i documentació fotogràfica.
  
2. Plànols de situació i emplaçament, estat actual, topografia, estat actual i projecte, planta de demolició, planta de projecte, planta acotada, seccions tipus, perfils longitudinals, sobreeixidor superficial, xarxa d'aigua potable, xarxa de reg, xarxa d'enllumenat, paviments i acabats, mobiliari urbà i trànsit.
  
3. Plec de condicions.
  
4. Pressupost, ascendint el pressupost d'execució per contracta a la quantitat de 197.259,16 euros.
  
El projecte ha sigut exposat al públic mitjançant Decret de la Regidoria d'Urbanisme, de data 27 d'octubre de 2004, i s'ha inserit un edicte sobre això en el periòdic La Verdad de 25 de novembre, en el Diari Oficial de la Generalitat Valenciana número 4.893, del dia 29 següent, i al tauler d'anuncis municipal.
  
Durant el període expositiu no s'han presentat al·legacions.
  
La competència per a adoptar el present acord correspon a la Junta de Govern Local, de conformitat amb el que disposa l'article 127.1, apartat d), de la Llei 7/1985, de 2 d'abril, Reguladora de les Bases del Règim Local, segons la redacció que en fa la Llei 57/2003, de 16 de desembre, de Mesures per a la Modernització del Govern Local.
  
Com a conseqüència del que s'ha exposat, la Junta de Govern Local adopta els següents acords:
  
Primer
  
Aprovar el projecte d'urbanització de l'entorn del carrer Major, a la partida rural del Verdegás.
  
Segon
  
Inserir un edicte amb el contingut de l'acord d'aprovació en el Butlletí Oficial de la Província d'Alacant i en el Diari Oficial de la Generalitat Valenciana.»
  
Es publica perquè en prengueu coneixement, segons el que disposa l'article 59.4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística; s'avisa que, contra l'esmentat acte, que posa fi a la via administrativa, i davant l'òrgan que el va dictar, es pot interposar, per escrit dirigit a l'Ajuntament, en el termini d'un mes i amb caràcter potestatiu, el recurs de reposició, previ al contenciós administratiu, o este directament, davant la sala del Tribunal Superior de Justícia de la Comunitat Valenciana, en el termini de dos mesos, comptats - ambdós terminis - a partir de l'endemà de la publicació d'este edicte en el Butlletí Oficial de la Província d'Alacant.